ประกาศกระทรวงสาธารณสุขเรื่องกำหนดหลักเกณฑ์ วิธีการ และเงื่อนไข ในการได้มาซึ่งองค์กรผู้เชี่ยวชาญหน่วยงานของรัฐหรือองค์กรเอกชนทั้งในประเทศและต่างประเทศเพื่อทำหน้าที่ในการตรวจสอบหรือตรวจสถานประกอบการผลิตภัณฑ์อาหารพ.ศ. ๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไขในการขึ้นบัญชีองค์กรผู้เชี่ยวชาญหน่วยงานของรัฐหรือองค์กรเอกชนทั้งในประเทศและต่างประเทศ เพื่อทำหน้าที่ในการตรวจสอบหรือตรวจสถานประกอบการผลิตภัณฑ์อาหารเพื่อสนับสนุนกระบวนการพิจารณาอนุญาตให้เกิดความคล่องตัวและมีประสิทธิภาพมากยิ่งขึ้นอาศัยอำนาจตามความในข้อ๒ ข้อ ๔ (๑) และข้อ ๔ วรรคสาม ของคำสั่งหัวหน้าคณะรักษาความสงบแห่งชาติ ที่๗๗/๒๕๕๙ เรื่อง การเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพลงวันที่ ๒๗ ธันวาคม พ.ศ. ๒๕๕๙ รัฐมนตรีว่าการกระทรวงสาธารณสุขโดยคำแนะนำของคณะกรรมการอาหารในการประชุมครั้งที่ ๔ - ๔/๒๕๖๐ เมื่อวันที่ ๑๐ เมษายน ๒๕๖๐ จึงได้ออกประกาศไว้ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้องค์กรผู้เชี่ยวชาญหมายความว่า นิติบุคคลที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่เป็นผู้ตรวจประเมินหรือรับรองบุคคลที่สาม (Thirdparty)ที่ให้บริการตรวจสอบ ตรวจสถานประกอบการอาหารตามที่กฎหมายกำหนด และนำผลมาประกอบการพิจารณาอนุญาตทั้งนี้ แบ่งได้เป็นสองประเภทได้แก่หน่วยตรวจ (InspectionBody)และหน่วยรับรอง (CertificationBody)หน่วยงานของรัฐหมายความว่า ส่วนราชการ รัฐวิสาหกิจ องค์การมหาชน มหาวิทยาลัยในกำกับของรัฐและหน่วยงานอื่นของรัฐ รวมทั้งสถาบันภายใต้มูลนิธิที่จัดตั้งโดยส่วนราชการที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่เป็นผู้ตรวจประเมินหรือรับรองบุคคลที่สาม (Thirdparty)ที่ให้บริการตรวจสอบ ตรวจสถานประกอบการอาหารตามที่กฎหมายกำหนด และนำผลมาประกอบการพิจารณาอนุญาตทั้งนี้ แบ่งได้เป็นสองประเภท ได้แก่หน่วยตรวจ (InspectionBody)และหน่วยรับรอง (CertificationBody)องค์กรเอกชนหมายความว่า นิติบุคคลที่ไม่ใช่หน่วยงานของรัฐที่จัดตั้งขึ้นตามประมวลกฎหมายแพ่งและพาณิชย์สถาบันการศึกษาเอกชนตามกฎหมายว่าด้วยสถาบันอุดมศึกษาเอกชนที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่เป็นผู้ตรวจประเมินหรือรับรองบุคคลที่สาม (Thirdparty)ที่ให้บริการตรวจสอบ ตรวจสถานประกอบการอาหารตามที่กฎหมายกำหนดและนาผลมาประกอบการพิจารณาอนุญาตทั้งนี้ แบ่งได้เป็นสองประเภท ได้แก่หน่วยตรวจ (InspectionBody)และหน่วยรับรอง (CertificationBody)หน่วยตรวจ(InspectionBody)หมายความว่า องค์กรผู้เชี่ยวชาญ หน่วยงานของรัฐหรือองค์กรเอกชนที่ได้รับการขึ้นบัญชีจากสำนักงานคณะกรรมการอาหารและยา เพื่อทำหน้าที่ตรวจสอบตรวจประเมินสถานประกอบการอาหารตามที่กฎหมายกำหนดหน่วยรับรอง(CertificationBody)หมายความว่า องค์กรผู้เชี่ยวชาญ หน่วยงานของรัฐหรือองค์กรเอกชน ที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ตรวจสอบตรวจประเมินและรับรองมาตรฐานสถานประกอบการอาหารตามที่กฎหมายกำหนดผู้ตรวจประเมิน(Auditor)หมายความว่า ผู้ปฏิบัติงานของหน่วยตรวจหรือหน่วยรับรองที่ทำหน้าที่ในการตรวจสอบ ตรวจประเมินสถานประกอบการอาหารหัวหน้าผู้ตรวจประเมิน(LeadAuditor)หมายความว่า ผู้ตรวจประเมินที่ทำหน้าที่เป็นผู้นำในการตรวจสอบตรวจประเมินสถานประกอบการอาหารหน่วยรับรองระบบงาน(AccreditationBody)หมายความว่า หน่วยงานที่ให้การยอมรับอย่างเป็นทางในการดำเนินการและบริหารงานด้านการรับรองระบบงานแก่หน่วยตรวจหรือหน่วยรับรอง ทั้งนี้ อาจเป็นหน่วยงานของรัฐที่มีอำนาจหน้าที่ในการรับรองระบบงานหรือหน่วยงานที่เป็นสมาชิกและได้รับการยอมรับจากหน่วยงานสากลว่าด้วยการรับรองระบบงาน(InternationalAccreditationForum:IAF)คณะกรรมการพิจารณาอุทธรณ์(AppealCommittee)หมายความว่า คณะบุคคลที่ได้รับการแต่งตั้งโดยเลขาธิการคณะกรรมการอาหารและยาให้ทำหน้าที่พิจารณาและวินิจฉัยคำอุทธรณ์คณะกรรมการรับรองหน่วยตรวจหรือหน่วยรับรอง(AccreditationCommittee)หมายความว่า คณะบุคคลที่ได้รับการแต่งตั้งโดยเลขาธิการคณะกรรมการอาหารและยาให้ทำหน้าที่พิจารณากลั่นกรองคุณสมบัติมาตรฐาน หน้าที่ความรับผิดชอบ และเงื่อนไขการดำเนินงานของผู้ยื่นคำขอขึ้นบัญชีเป็นหน่วยตรวจหรือหน่วยรับรองสถานประกอบการอาหารรวมถึงการแก้ไขเปลี่ยนแปลงการขยายขอบข่าย การลดขอบข่าย การยกเลิก การพักใช้ และการเพิกถอนการขึ้นบัญชีผู้รับบริการ(FoodEntrepreneur)หมายความว่า ผู้ผลิต หรือผู้นำเข้าอาหารเพื่อจำหน่ายที่ขอใช้บริการหน่วยตรวจหรือหน่วยรับรองเพื่อทำการตรวจประเมินสถานประกอบการอาหารสถานประกอบการอาหาร(FoodPremises)หมายความว่า สถานที่ผลิต หรือสถานที่นำเข้าอาหารเพื่อจำหน่ายตามพระราชบัญญัติอาหารพ.ศ. ๒๕๒๒ขอบข่ายการขึ้นบัญชี(ScopeofRegistration)หมายความว่า ขอบข่ายการให้บริการของหน่วยตรวจหรือหน่วยรับรองที่สำนักงานคณะกรรมการอาหารและยาให้การยอมรับผลการตรวจสอบการตรวจสถานประกอบการอาหารเลขาธิการหมายความว่า เลขาธิการคณะกรรมการอาหารและยาสำนักงานหมายความว่า สำนักงานคณะกรรมการอาหารและยาข้อ ๓ ขอบข่ายการขึ้นบัญชีให้เป็นไปตามที่เลขาธิการประกาศกำหนดหมวด๑คุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานของหน่วยตรวจหรือหน่วยรับรอง ส่วนที่๑คุณสมบัติและมาตรฐานของหน่วยตรวจหรือหน่วยรับรอง ข้อ ๔ ผู้ใดประสงค์จะได้รับการขึ้นบัญชีจากสำนักงานเพื่อเป็นหน่วยตรวจหรือหน่วยรับรองต้องยื่นคำขอขึ้นบัญชีพร้อมหลักฐานตามที่เลขาธิการประกาศกำหนดผู้ยื่นคำขอตามวรรคหนึ่งต้องมีคุณสมบัติและมาตรฐานดังนี้(๑)เป็นนิติบุคคลที่จดทะเบียนในประเทศไทย ในกรณีเป็นนิติบุคคลต่างด้าวจะต้องได้รับใบอนุญาตให้ประกอบธุรกิจตามกฎหมายว่าด้วยการประกอบธุรกิจของคนต่างด้าวจากกรมพัฒนาธุรกิจการค้ากระทรวงพาณิชย์(๒)เป็นหน่วยตรวจหรือหน่วยรับรองที่ได้รับการรับรองระบบงาน จากหน่วยงานต่อไปนี้(ก)หน่วยงานของรัฐที่มีอำนาจหน้าที่ในการรับรองระบบงานตามมาตรฐานที่เกี่ยวข้องกับการตรวจประเมินหรือรับรองสถานประกอบการอาหารหรือ(ข)หน่วยรับรองระบบงานที่เป็นสมาชิกและได้รับการยอมรับจากหน่วยงานสากลว่าด้วยการรับรองระบบงาน(InternationalAccreditationForum;IAF)(๓)ได้รับการรับรองตามหลักเกณฑ์ของสากลหรือกฎหมายที่เกี่ยวข้องดังนี้(ก)หน่วยตรวจ (InspectionBody)ต้องได้รับการรับรองระบบงานตามมาตรฐาน ISO/IEC๑๗๐๒๐ Conformityassessment-Requirementsfortheoperationofvarioustypesofbodiesperforminginspectionที่เป็นปัจจุบัน ในสาขาต่อไปนี้๑)สาขาการตรวจตามหลักเกณฑ์วิธีการที่ดีในการผลิต (Good ManufacturingPractice;GMP)หรือ ระบบการวิเคราะห์อันตรายและจุดวิกฤตที่ต้องควบคุม (HazardAnalysisandCriticalControlPointSystem;HACCP)ที่กำหนดโดยคณะกรรมาธิการมาตรฐานอาหารระหว่างประเทศของโครงการมาตรฐานอาหาร เอฟ เอโอ/ดับบริว เอช โอ (CodexAlimentariusCommission,JointFAO/WHOFoodStandardProgramme;Codex)หรือ๒)สาขาการตรวจตามมาตรฐานที่เกี่ยวกับความปลอดภัยอาหารอื่น ๆ ที่เทียบเท่าที่ยอมรับในระดับสากลหรือกฎหมายที่เกี่ยวข้องตามที่สำนักงานให้ความเห็นชอบ(ข)หน่วยรับรอง (CertificationBody)ต้องได้รับการรับรองระบบงานตามมาตรฐาน ISO/IEC๑๗๐๒๑-๑Conformityassessment-Requirementsforbodiesprovidingauditandcertificationofmanagementsystems,Part๑: Requirementsที่เป็นปัจจุบัน ในสาขาต่อไปนี้๑)สาขาการตรวจตามหลักเกณฑ์วิธีการที่ดีในการผลิต (Good ManufacturingPractice;GMP)และระบบวิเคราะห์อันตรายและจุดวิกฤตที่ต้องควบคุม (Hazard AnalysisandCriticalControlPointSystem;HACCP)ที่กำหนดโดยคณะกรรมาธิการมาตรฐานอาหารระหว่างประเทศของโครงการมาตรฐานอาหาร เอฟ เอโอ/ดับบริว เอช โอ (CodexAlimentariusCommission,JointFAO/WHOFoodStandardProgramme;Codex)หรือ๒)สาขาการตรวจตามมาตรฐานที่เกี่ยวกับความปลอดภัยอาหารอื่น ๆ ที่เทียบเท่าที่ยอมรับในระดับสากลหรือกฎหมายที่เกี่ยวข้องตามที่สำนักงานให้ความเห็นชอบ(๔)มีการกำหนดนโยบายและการบริหารจัดการที่เป็นธรรมไม่เลือกปฏิบัติ มีการแยกกิจกรรมที่มีผลประโยชน์ทับซ้อนออกจากกันอย่างชัดเจนและมีโครงสร้างองค์กรที่จะทำให้เกิดความเชื่อมั่นในการตรวจประเมินหรือให้การรับรอง(๕)ไม่เป็นผู้ถูกเพิกถอนการขึ้นบัญชีเป็นหน่วยตรวจ หรือหน่วยรับรองจากสำนักงานเว้นแต่พ้นระยะเวลาหกเดือนนับแต่วันที่ถูกเพิกถอนการขึ้นบัญชี(๖)ไม่เป็นผู้ถูกดำเนินคดีหรือเป็นผู้ที่มีตัวแทนที่อยู่ระหว่างถูกดำเนินคดีในความผิดฐานปลอมแปลงเอกสารที่จะนำมาใช้ประกอบการยื่นขอขึ้นบัญชีหน่วยตรวจหรือหน่วยรับรองเว้นแต่คดีจะยุติว่าผู้ยื่นคำขอหรือตัวแทนไม่มีความผิดตามข้อกล่าวหานั้นและในกรณีที่ศาลมีคำพิพากษาถึงที่สุดว่ามีความผิด ผู้ยื่นคำขอหรือตัวแทนสามารถยื่นคำขอได้เมื่อพ้นกำหนดสองปีนับแต่วันที่ศาลมีคำพิพากษาถึงที่สุดในคดีดังกล่าว(๗)ไม่เป็นผู้อยู่ระหว่างการถูกตรวจสอบเพื่อรับรองความถูกต้องแท้จริงของเอกสารฉบับใดฉบับหนึ่งอันเนื่องมาจากมีพฤติการณ์หรือมีมูลเหตุอันควรเชื่อถือได้ว่าผู้ยื่นคำขอหรือตัวแทนกระทำการปลอมแปลงเอกสารของทางราชการที่เกี่ยวข้องกับการตรวจประเมินหรือการรับรองหรือมีส่วนเกี่ยวข้องหรือรู้เห็นเป็นใจในการกระทำผิดดังกล่าว(๘)ต้องมีผู้ตรวจประเมินเพียงพอในการให้บริการส่วนที่๒คุณสมบัติและมาตรฐานของผู้ตรวจประเมิน และหัวหน้าผู้ตรวจประเมิน ข้อ ๕ ผู้ตรวจประเมิน และหัวหน้าผู้ตรวจประเมินของหน่วยตรวจหรือหน่วยรับรองต้องมีคุณสมบัติและมาตรฐานดังนี้(๑)ด้านความรู้(ก) สำเร็จการศึกษาตั้งแต่ระดับปริญญาตรีขึ้นไปในสาขาวิทยาศาสตร์การอาหารหรือสาขาวิทยาศาสตร์อื่นที่เกี่ยวข้อง เช่นวิศวกรรมอาหาร เทคโนโลยีทางอาหาร เทคโนโลยีอุตสาหกรรมเกษตร อุตสาหกรรมเกษตร เทคโนโลยีชีวภาพเภสัชศาสตร์ เป็นต้น และมีหลักฐานแสดงวุฒิการศึกษา(ข) สำเร็จหลักสูตรการฝึกอบรมจากสำนักงานหรือจากหน่วยงานอื่นที่เลขาธิการประกาศกำหนด อย่างน้อยดังต่อไปนี้๑)หลักสูตรกฎหมายอาหารและการขออนุญาต๒)หลักสูตรการตรวจประเมินสถานประกอบการตามหลักเกณฑ์ของกฎหมายตามขอบข่ายที่ยื่นคำขอขึ้นบัญชี๓)หลักสูตรใดหลักสูตรหนึ่งต่อไปนี้๓.๑)หลักสูตรแนวทางการตรวจประเมินตามมาตรฐานข้อกำหนดแนวทางการตรวจประเมินระบบการจัดการ(GuidelineforAuditingManagementSystem;ISO๑๙๐๑๑) ที่เป็นปัจจุบัน ระยะเวลาการฝึกอบรมอย่างน้อยสี่สิบชั่วโมง หรือ๓.๒)หลักสูตรผู้ตรวจประเมินและหัวหน้าผู้ตรวจประเมินระบบการบริหารงานคุณภาพหรือระบบการจัดการความปลอดภัยของอาหาร(Auditor/LeadAuditorISO๙๐๐๑ หรือ ISO๒๒๐๐๐) ที่ได้ขึ้นทะเบียนจาก InternationalRegisterofCertificatedAuditors;IRCAหรือ๓.๓)หลักสูตรผู้ตรวจประเมินและหัวหน้าผู้ตรวจประเมินมาตรฐานที่เกี่ยวกับความปลอดภัยอาหารอื่นๆ ที่เทียบเท่าที่ยอมรับในระดับสากลหรือกฎหมายที่เกี่ยวข้อง และสำนักงานให้ความเห็นชอบระยะเวลาการฝึกอบรมอย่างน้อยสี่สิบชั่วโมงกรณีที่เคยเป็นผู้ปฏิบัติหน้าที่ตรวจประเมินสถานประกอบการอาหารตามหลักเกณฑ์ของกฎหมายมาแล้วไม่น้อยกว่าห้าปีไม่ต้องผ่านการฝึกอบรมตามหลักสูตรข้างต้น(๒)ประสบการณ์การทำงาน(ก)ผู้ตรวจประเมิน ต้องมีประสบการณ์การทำงานที่เกี่ยวข้องกับอุตสาหกรรมอาหารอย่างน้อยสองปี(ข)หัวหน้าผู้ตรวจประเมิน ต้องมีประสบการณ์การทำงานที่เกี่ยวข้องกับอุตสาหกรรมอาหารอย่างน้อยสี่ปี(๓)ประสบการณ์การตรวจประเมิน(ก)ผู้ตรวจประเมิน๑)ต้องมีประสบการณ์การตรวจประเมินสถานประกอบการอาหารตามหลักเกณฑ์ของกฎหมายในขอบข่ายที่ได้รับมอบหมายหรือขอบข่ายที่ยื่นคำขอขึ้นบัญชีของหน่วยตรวจหรือหน่วยรับรองไว้กับสำนักงาน ไม่น้อยกว่าสี่ครั้งเป็นเวลารวมไม่น้อยกว่ายี่สิบวันภายในระยะเวลาสามปี หรือ๒)มีประสบการณ์การตรวจประเมินตามมาตรฐานต่อไปนี้๒.๑)หลักเกณฑ์ว่าด้วยสุขลักษณะที่ดี (RecommendedCodeofPracticeGeneralPrinciplesofFoodHygiene)หรือระบบการวิเคราะห์อันตรายและจุดวิกฤตที่ต้องควบคุม (HazardAnalysisandCriticalControlPointSystem;HACCP)ที่กำหนดโดยคณะกรรมาธิการมาตรฐานอาหารระหว่างประเทศของโครงการมาตรฐานอาหาร เอฟ เอโอ/ดับบริว เอช โอ (CodexAlimentariusCommission,JointFAO/WHOFoodStandardProgramme;Codex)หรือ๒.๒) ระบบการจัดการความปลอดภัยของอาหาร(FoodSafetyManagementSystem;ISO๒๒๐๐๐) หรือ๒.๓)มาตรฐานอื่นที่เทียบเท่าเป็นที่ยอมรับในระดับสากล และได้รับความเห็นชอบจากสำนักงานทั้งนี้ประสบการณ์ตามข้อ ๒) ต้องไม่น้อยกว่าสี่ครั้ง เป็นเวลารวมไม่น้อยกว่ายี่สิบวันภายในระยะเวลาสามปีโดยอยู่ภายใต้การดูแลของหัวหน้าผู้ตรวจประเมินที่มีความสามารถ(ข)หัวหน้าผู้ตรวจประเมิน๑)ต้องเป็นผู้ตรวจประเมินที่มีประสบการณ์ในบทบาทหัวหน้าผู้ตรวจประเมินสำหรับการตรวจประเมินสถานประกอบการอาหารตามหลักเกณฑ์ของกฎหมายในขอบข่ายที่ได้รับมอบหมายให้ไปตรวจหรือขอบข่ายที่ยื่นคำขอขึ้นบัญชีหน่วยตรวจหรือหน่วยรับรองไว้กับสำนักงานไม่น้อยกว่าสามครั้ง เป็นเวลารวมไม่น้อยกว่าสิบห้าวัน ภายในระยะเวลาสามปี หรือ๒)มีประสบการณ์ในบทบาทหัวหน้าผู้ตรวจประเมินตามมาตรฐานต่อไปนี้๒.๑)หลักเกณฑ์ว่าด้วยสุขลักษณะที่ดี (RecommendedCodeofPracticeGeneralPrinciplesofFoodHygiene)หรือระบบการวิเคราะห์อันตรายและจุดวิกฤตที่ต้องควบคุม (HazardAnalysisandCriticalControlPointSystem;HACCP)ที่กำหนดโดยคณะกรรมาธิการมาตรฐานอาหารระหว่างประเทศของโครงการมาตรฐานอาหาร เอฟ เอโอ/ดับบริว เอช โอ(CodexAlimentariusCommission,JointFAO/WHOFoodStandardProgramme;Codex)หรือ๒.๒) ระบบการจัดการความปลอดภัยของอาหาร(FoodSafetyManagementSystem;ISO๒๒๐๐๐) หรือ๒.๓)มาตรฐานอื่นที่เทียบเท่าเป็นที่ยอมรับในระดับสากล และได้รับความเห็นชอบจากสำนักงานทั้งนี้ประสบการณ์ตามข้อ ๒) ต้องไม่น้อยกว่าสามครั้ง รวมเป็นเวลาไม่น้อยกว่าสิบห้าวันภายในระยะเวลาสามปี(๔)กรณีผู้ตรวจประเมินหรือหัวหน้าผู้ตรวจประเมินมีการเปลี่ยนแปลงต้นสังกัดไปอยู่หน่วยตรวจหรือหน่วยรับรองแห่งใหม่จะนับระยะเวลาของประสบการณ์การตรวจประเมินต่อเนื่อง รวมในระยะเวลาสามปีที่กำหนดไว้(๕)ต้องแสดงหลักฐานประสบการณ์การทำงานและการตรวจประเมินที่รับรองจากหัวหน้างานหรือหน่วยงานที่ให้ทำการตรวจประเมินหรือหลักฐานการได้รับการจดทะเบียนผู้ประเมินจากหน่วยงานที่น่าเชื่อถือหลักฐานประสบการณ์การตรวจประเมินตามวรรคหนึ่งต้องเป็นการตรวจประเมินเต็มรูปแบบและครบทุกขั้นตอนตามแนวทางการตรวจประเมินระบบการจัดการ(Guidelinesforauditingmanagementsystems;ISO๑๙๐๑๑) มีรายละเอียดอย่างน้อยดังนี้(ก)ชื่อและสถานที่ติดต่อของผู้รับบริการ(ข)ชื่อและสถานที่ติดต่อของหน่วยงานที่ให้ทำการตรวจประเมิน(ค)วันเดือนปีเริ่มต้นและสิ้นสุดของการตรวจประเมินแต่ละครั้ง(ง)ระยะเวลาที่ใช้สำหรับการตรวจประเมิน ณ สถานประกอบการอาหารแต่ละครั้ง และเวลารวมทั้งหมดต้องแสดงให้แยกจากกัน(จ)บทบาทในคณะผู้ตรวจประเมิน ได้แก่ หัวหน้าผู้ตรวจประเมินหรือผู้ตรวจประเมิน(ฉ)ประเภทของการ ตรวจประเมิน เช่น Thirdpartyaudit,SecondpartyauditและSurveillanceauditเป็นต้น(ช)มาตรฐานหรือหลักเกณฑ์ที่ใช้ในการตรวจประเมินสถานประกอบการ(ซ) จำนวนสมาชิกในคณะผู้ตรวจประเมินข้อ ๖ ผู้ตรวจประเมินที่มีคุณสมบัติตามข้อ ๕ (๑)ข้อ ๕ (๒) และข้อ ๕ (๓) ต้องผ่านการตรวจประเมินสมรรถนะการปฏิบัติงานจริง ณสถานประกอบการอาหารตามขอบข่ายที่ยื่นคำขอการตรวจประเมินสมรรถนะตามวรรคหนึ่งให้ใช้หลักเกณฑ์วิธีการ และเงื่อนไข ตามบัญชีหมายเลข ๑ ท้ายประกาศนี้ และใช้แบบประเมินสมรรถนะผู้ตรวจประเมินตามที่เลขาธิการประกาศกำหนดกรณีเป็นผู้ตรวจประเมินที่มีคุณสมบัติตามข้อ๕ (๑) ข้อ ๕ (๒) และข้อ ๕ (๓) (ก) ๑)หรือข้อ ๕ (๓) (ข) ๑)ไม่ต้องผ่านการประเมินสมรรถนะตามวรรคหนึ่งส่วนที่๓หน้าที่ความรับผิดชอบ และเงื่อนไขการดำเนินงานของหน่วยตรวจหรือหน่วยรับรอง ข้อ ๗ หน่วยตรวจหรือหน่วยรับรองมีหน้าที่และความรับผิดชอบ ดังต่อไปนี้(๑)หน่วยตรวจทำหน้าที่ตรวจประเมินสถานประกอบการอาหารตามขอบข่ายที่ขึ้นบัญชีไว้กับสำนักงานและออกหลักฐานรายงานผลการตรวจ ตามหลักเกณฑ์ วิธีการ และเงื่อนไขที่กฎหมายกำหนดเพื่อประกอบการพิจารณาอนุญาต(๒)หน่วยรับรองทำหน้าที่ตรวจประเมินและรับรองสถานประกอบการอาหารตามขอบข่ายที่ขึ้นบัญชีไว้กับสำนักงานและการออกหลักฐานรายงานผลการตรวจ หรือหนังสือรับรองการตรวจประเมินตามหลักเกณฑ์เงื่อนไข รูปแบบ และการแสดงเครื่องหมายในการออกหนังสือรับรองการตรวจประเมินให้เป็นไปตามที่เลขาธิการประกาศกำหนดข้อ ๘หน่วยตรวจหรือหน่วยรับรอง ต้องปฏิบัติตามเงื่อนไขการดาเนินงาน ดังนี้(๑)ปฏิบัติหน้าที่ตามหลักเกณฑ์วิธีการหรือเงื่อนไขตามข้อ ๗(๒)ต้องรายงานผลการตรวจประเมินสถานประกอบการพร้อมหลักฐานตามที่เลขาธิการประกาศกำหนดให้สำนักงานทราบทุกเดือนการจัดส่งรายงานและบันทึกการตรวจตามวรรคหนึ่งให้ยื่นณ สำนักงาน หรือแจ้งผ่านระบบอิเล็กทรอนิกส์(๓)ต้องแจ้งผลการตรวจประเมินในกรณีที่ผลการตรวจประเมินไม่ผ่านตามเกณฑ์ที่กฎหมายกำหนดหรือพบการไม่ปฏิบัติตามพระราชบัญญัติอาหารพ.ศ. ๒๕๒๒ หรือไม่ปฏิบัติตามกฎกระทรวงและประกาศแห่งพระราชบัญญัติอาหาร พ.ศ. ๒๕๒๒ของผู้รับบริการให้สำนักงานหรือสำนักงานสาธารณสุขจังหวัดที่สถานประกอบการอาหารนั้นตั้งอยู่ทราบภายในเจ็ดวันนับแต่วันที่ตรวจพบการปฏิบัติที่ไม่สอดคล้องตามกฎหมายและในกรณีที่พบข้อบกพร่องที่อาจส่งผลเป็นอันตรายต่อสุขภาพผู้บริโภคอย่างร้ายแรงต้องแจ้งให้ทราบในทันที(๔)ต้องแจ้งผลการแก้ไขปรับปรุงการดำเนินงานที่มีข้อบกพร่องหรือไม่สมบูรณ์ หรือมีการเปลี่ยนแปลงข้อมูลตามที่ได้ขึ้นบัญชีไว้หรือตามหลักฐานประกอบคำขอขึ้นบัญชีหรือการเปลี่ยนแปลงอื่น ๆที่จะกระทบต่อความสามารถของหน่วยตรวจหรือหน่วยรับรอง เช่นการเปลี่ยนแปลงผู้ตรวจประเมินการยกเลิก เพิกถอน หรือพักใช้การรับรองระบบงาน ให้สำนักงานทราบภายในสิบห้าวันนับแต่วันที่พบข้อบกพร่องหรือไม่สมบูรณ์หรือมีการเปลี่ยนแปลงข้อมูลหรือได้รับแจ้งจากสำนักงาน(๕)ต้องรับผิดชอบค่าใช้จ่ายในการตรวจประเมิน หรือการออกเอกสารรับรองใหม่ ในกรณีที่เกิดข้อผิดพลาดจากการดำเนินงานของตนเอง(๖)ต้องรับผิดชอบผลการตรวจประเมินการตัดสินให้การรับรอง การรักษาสภาพ การขยายขอบข่ายการลดขอบข่ายการพักใช้หรือการเพิกถอนการรับรองของผู้ขอรับบริการ(๗)ต้องไม่นำการขึ้นบัญชีไปใช้ หรืออ้างถึงในทางที่ทำให้เกิดความเสียหายหรือเข้าใจผิด(๘)ต้องไม่มีส่วนได้ส่วนเสียหรือเกี่ยวข้องกับธุรกิจอื่นใด อันจะมีผลต่อการดำรงไว้ซึ่งความเป็นกลางและความซื่อตรงในการดำเนินกิจกรรมของหน่วยตรวจหรือหน่วยรับรองได้แก่(ก)หน่วยตรวจหรือหน่วยรับรองและส่วนงานต่าง ๆ ที่อยู่ภายใต้นิติบุคคลเดียวกันต้องไม่เสนอหรือให้บริการคำปรึกษาระบบการจัดการที่เกี่ยวข้องกับอาหาร(ข)ต้องไม่ทำการตลาดหรือเสนอกิจกรรมของตนเชื่อมโยงกับกิจกรรมของหน่วยงานที่ปรึกษาระบบการจัดการที่เกี่ยวข้องกับอาหาร(ค)ต้องไม่ใช้บุคลากรที่ให้บริการคำปรึกษาระบบการจัดการที่เกี่ยวข้องกับอาหารในการตรวจประเมินและกิจกรรมการรับรองอื่นสำหรับผู้รับบริการรายนั้นอย่างน้อยสองปีหลังจากสิ้นสุดการให้บริการคำปรึกษาดังกล่าว(ง)หากมีการเสนอการตรวจประเมินภายในให้องค์กรใด ต้องไม่ตรวจประเมินและรับรององค์กรนั้นภายในสองปีนับจากการสิ้นสุดการตรวจประเมินภายใน(จ)ต้องไม่จ้างองค์กรหรือหน่วยงานอื่นเพื่อดำเนินการตรวจประเมินใด ๆ ตามที่ขึ้นบัญชีไว้กับสำนักงาน(๙)ต้องมีจรรยาบรรณในการตรวจประเมิน ได้แก่(ก)ปฏิบัติงานอย่างมืออาชีพ เป็นกลาง เป็นธรรม และไม่ลำเอียง(ข)ไม่ตรวจประเมินนอกขอบข่ายที่ผ่านการประเมินความสามารถ หรือนอกขอบข่ายที่ได้รับการขึ้นบัญชีหน่วยตรวจหรือหน่วยรับรองไว้กับสำนักงาน(ค)ต้องไม่ตรวจประเมินในกรณีที่ผู้ตรวจประเมินมีความเกี่ยวข้องอันจะนำไปสู่ความขัดแย้งหรือไม่เป็นกลางซึ่งอาจส่งผลกระทบต่อผลการตรวจประเมิน(ง)ต้องไม่รับทรัพย์สินหรือประโยชน์อื่นใดจากผู้รับการตรวจประเมิน ลูกจ้างหรือผู้มีส่วนได้ส่วนเสียหรือเป็นใจให้ผู้ร่วมงานทำเช่นนั้น(จ)ต้องรักษาความลับ และไม่เปิดเผยข้อมูลของผู้รับบริการโดยไม่ได้รับการยินยอมจากผู้รับบริการเป็นลายลักษณ์อักษรกรณีที่มีความจำเป็นต้องเปิดเผยข้อมูลไปยังบุคคลอื่น ต้องได้รับการยินยอมจากผู้รับบริการหรือสำนักงานแล้วแต่กรณี(ฉ)ไม่ปฏิบัติตนที่ก่อให้เกิดความเสียหายกับสำนักงาน และให้ความร่วมมืออย่างเต็มที่เมื่อมีการสอบสวนข้อกล่าวหาข้อ ๙ หน่วยตรวจหรือหน่วยรับรองสามารถปรับระดับผู้ตรวจประเมินเป็นหัวหน้าผู้ตรวจประเมินตามคู่มือปฏิบัติงานที่ได้ยื่นไว้กับสำนักงานโดยกำหนดให้หัวหน้าผู้ตรวจประเมินที่ได้รับการรับรองผลการประเมินสมรรถนะ ณสถานประกอบการตามหลักเกณฑ์ วิธีการ และเงื่อนไขตามที่เลขาธิการประกาศกำหนดข้อ ๑๐หน่วยตรวจหรือหน่วยรับรองต้องมีหลักฐานแสดงถึงการรักษาความสามารถของผู้ตรวจประเมินได้แก่ ผลการประเมินสมรรถนะของผู้ตรวจประเมิน ณ สถานประกอบการอาหารตามที่ได้ขึ้นบัญชีไว้กับสำนักงานที่เป็นไปตามแผนงานที่หน่วยตรวจหรือหน่วยรับรองกำหนดอย่างน้อยหนึ่งครั้งภายในระยะเวลาสามปีข้อ ๑๑หน่วยตรวจหรือหน่วยรับรองต้องมีแผนงานและหลักฐานการสั่งสมหรือเพิ่มเติมความรู้ใหม่เกี่ยวกับกฎหมายที่เกี่ยวข้องการตรวจประเมินสถานประกอบการอาหาร หรือเทคโนโลยีการผลิตอาหารอย่างต่อเนื่องทุกปีข้อ ๑๒หน่วยตรวจหรือหน่วยรับรองต้องให้ความร่วมมือกับสำนักงานในการตรวจประเมินสมรรถนะผู้ตรวจประเมินและระบบขององค์กรตามที่ได้รับการขึ้นบัญชีเพื่อติดตามผลการดำเนินงานอย่างน้อยหนึ่งครั้งภายในสามปี โดยสำนักงานอาจสุ่มตรวจหรือร่วมกับหน่วยรับรองระบบงานหรือพิจารณาจากผลการตรวจติดตามการดำเนินงานจากหน่วยรับรองระบบงานรวมทั้งส่งมอบเอกสารหลักฐานต่างๆ ให้แก่สำนักงาน เมื่อได้รับการร้องขอกรณีผลการตรวจประเมินสมรรถนะผู้ตรวจประเมินหรือระบบขององค์กรที่ได้รับการขึ้นบัญชีตามวรรคหนึ่ง ไม่เป็นไปตามหลักเกณฑ์วิธีการ เงื่อนไขที่ประกาศนี้กำหนด หน่วยตรวจหรือหน่วยรับรองต้องแจ้งแนวทางการแก้ไขภายในสามสิบวันและดำเนินการแก้ไขภายในหกสิบวันนับแต่วันที่ได้รับแจ้งจากสำนักงาน ทั้งนี้ อาจขยายระยะเวลาได้แล้วแต่กรณีหมวด๒การขึ้นบัญชีการแก้ไขเปลี่ยนแปลง การขยายขอบข่ายการลดขอบข่ายการยกเลิก การพักใช้ การเพิกถอน และการพิจารณาดำเนินการ ส่วนที่๑การขึ้นบัญชี ข้อ ๑๓องค์กรผู้เชี่ยวชาญ หน่วยงานของรัฐหรือองค์กรเอกชน ที่ประสงค์จะขอขึ้นบัญชีกับสำนักงาน ให้ยื่นคำขอตามแบบที่เลขาธิการประกาศกำหนดหลักเกณฑ์วิธีการ และเงื่อนไขในการตรวจสอบ ตรวจติดตาม การตรวจสมรรถนะของผู้ตรวจหรือระบบคุณภาพของผู้ยื่นคำขอให้เป็นตามที่เลขาธิการประกาศกำหนดข้อ ๑๔ให้เลขาธิการประกาศการขึ้นบัญชีองค์กรผู้เชี่ยวชาญหน่วยงานของรัฐ หรือองค์กรเอกชนเพื่อทำหน้าที่ตรวจสอบตรวจประเมินสถานประกอบการอาหาร เมื่อปรากฏว่าผู้ยื่นคำขอมีคุณสมบัติมาตรฐานหน้าที่ ความรับผิดชอบ และเงื่อนไขการดำเนินงานตามหมวด ๑ข้อ ๑๕บัญชีองค์กรผู้เชี่ยวชาญหน่วยงานของรัฐ หรือองค์กรเอกชน ตามข้อ ๑๔ ให้มีอายุสามปีนับตั้งแต่วันที่ได้รับการขึ้นบัญชีหากประสงค์จะขึ้นบัญชีใหม่ให้ยื่นคำขอได้ภายในเก้าสิบวันก่อนวันสิ้นอายุ ทั้งนี้ เมื่อยื่นคำขอแล้วให้ดำเนินกิจกรรมการตรวจประเมินหรือรับรองสถานประกอบการอาหารต่อไปก็ได้จนกว่าสำนักงานจะมีคำสั่งไม่ขึ้นบัญชีส่วนที่๒การแก้ไขเปลี่ยนแปลง ข้อ ๑๖องค์กรผู้เชี่ยวชาญ หน่วยงานของรัฐหรือองค์กรเอกชน ที่ประสงค์จะแก้ไขเปลี่ยนแปลงข้อมูลที่ได้ขึ้นบัญชีไว้ ให้ยื่นคำขอการแก้ไขเปลี่ยนแปลงข้อมูลที่ขึ้นบัญชีตามแบบที่เลขาธิการประกาศกำหนดตามแต่กรณีให้เลขาธิการประกาศการขึ้นบัญชีองค์กรผู้เชี่ยวชาญหน่วยงานของรัฐ หรือองค์กรเอกชนตามวรรคหนึ่ง เมื่อปรากฏว่าผู้ยื่นคำขอมีคุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานตามหมวด ๑ข้อ ๑๗ให้เลขาธิการมีอำนาจแก้ไขรายละเอียดการขึ้นบัญชีในกรณีตรวจพบว่าไม่ตรงตามที่ได้รับการขึ้นบัญชีไว้ทั้งนี้ให้เลขาธิการประกาศการขึ้นบัญชีองค์กรผู้เชี่ยวชาญ หน่วยงานของรัฐ หรือองค์กรเอกชนที่มีการแก้ไขเปลี่ยนแปลงตามวรรคหนึ่งด้วยส่วนที่๓การขยายขอบข่าย ข้อ ๑๘องค์กรผู้เชี่ยวชาญ หน่วยงานของรัฐหรือองค์กรเอกชน ที่ประสงค์จะขอขยายขอบข่ายที่ได้ขึ้นบัญชีไว้ ให้ยื่นคำขอขยายขอบข่ายการขึ้นบัญชีตามแบบที่เลขาธิการประกาศกำหนดตามแต่กรณีให้เลขาธิการประกาศการขึ้นบัญชีองค์กรผู้เชี่ยวชาญหน่วยงานของรัฐ หรือองค์กรเอกชนตามวรรคหนึ่ง เมื่อปรากฏว่าผู้ยื่นคำขอมีคุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานตามหมวด ๑ส่วนที่๔การลดขอบข่าย ข้อ ๑๙ให้เลขาธิการมีอำนาจสั่งลดขอบข่ายการขึ้นบัญชีในกรณีใดกรณีหนึ่งดังนี้(๑)ไม่ปฏิบัติตามหลักเกณฑ์ วิธีการและเงื่อนไขตามที่ประกาศนี้กำหนด หรือมีจำนวนผู้ตรวจประเมินไม่เพียงพอในการให้บริการตรวจประเมินตามข้อ๔ (๗) หรือไม่ปรับปรุงแก้ไขภายในระยะเวลาที่กำหนดนับจากวันที่รับทราบหนังสือการแจ้งเตือนเกี่ยวกับการไม่ปฏิบัติตามขอบข่ายที่ได้รับการขึ้นบัญชีสำนักงาน(๒)ตรวจพบการเปลี่ยนแปลงสำคัญใด ๆ เกี่ยวกับขอบข่ายภายในหน่วยตรวจ หรือหน่วยรับรองที่มีผลกระทบต่อความสามารถในการดำเนินการตรวจประเมินและรับรองในขอบข่ายนั้น(๓)แจ้งความประสงค์จะขอลดขอบข่ายที่ขึ้นบัญชี(๔)ผลการตรวจติดตามเกี่ยวกับขอบข่ายจากหน่วยรับรองระบบงานหรือสำนักงานพบข้อบกพร่องและไม่แก้ไขภายในระยะเวลาที่กำหนดซึ่งส่งผลเสียหายร้ายแรงต่อการรับรองความสามารถของผู้ตรวจประเมินและไม่สามารถสร้างความน่าเชื่อถือในผลการตรวจประเมินและรับรองได้หรือส่งกระทบต่อการดำเนินงานของผู้เกี่ยวข้องในขอบข่ายนั้นเมื่อสำนักงานมีคำสั่งลดขอบข่ายการขึ้นบัญชีหน่วยตรวจหรือหน่วยรับรองต้อง(๑)ไม่แสดงเครื่องหมายการรับรองความสามารถหรือการขึ้นบัญชีในขอบข่ายนั้น(๒)ไม่ให้บริการตรวจประเมินหรือรับรองสถานประกอบการอาหารในขอบข่ายนั้น(๓)ยุติการใช้สิ่งพิมพ์ สื่อโฆษณาใด ๆ ที่ได้มีการอ้างอิงถึงขอบข่ายนั้นทั้งนี้นับตั้งแต่วันที่รับทราบคำสั่งแจ้งลดขอบข่ายจากสำนักงานข้อ ๒๐ให้สำนักงานเผยแพร่การขึ้นบัญชีเป็นหน่วยตรวจหรือหน่วยรับรองที่ลดขอบข่ายการขึ้นบัญชีภายในสิบห้าวันนับแต่วันที่สำนักงานสั่งให้ลดขอบข่ายการขึ้นบัญชีข้อ ๒๑หน่วยตรวจหรือหน่วยรับรองที่ถูกลดขอบข่ายออกจากการขึ้นบัญชีตามข้อ๑๙ จะขอขึ้นบัญชีในขอบข่ายดังกล่าวอีกไม่ได้จนกว่าเวลาจะพ้นไปแล้วไม่น้อยกว่าหนึ่งร้อยยี่สิบวันนับแต่วันที่ถูกลดขอบข่ายการขึ้นบัญชียกเว้นกรณีตามข้อ ๑๙ (๓)ส่วนที่๕การยกเลิก ข้อ ๒๒หน่วยตรวจหรือหน่วยรับรองที่ประสงค์จะขอยกเลิกการขึ้นบัญชีเป็นหน่วยตรวจหรือหน่วยรับรองสถานประกอบการอาหารให้มีหนังสือแจ้งให้สำนักงานทราบล่วงหน้าไม่น้อยกว่าสามสิบวัน ทั้งนี้ ต้องจัดทำรายงานผลการตรวจประเมินสถานประกอบการอาหารพร้อมหลักฐานตามข้อ ๘ (๒) ให้แล้วเสร็จและส่งมอบให้สำนักงานก่อนวันที่ยกเลิกการขึ้นบัญชีตามวรรคหนึ่งเป็นระยะเวลาไม่น้อยกว่าสิบห้าวันข้อ ๒๓ให้สำนักงานเผยแพร่การยกเลิกการขึ้นบัญชีเป็นหน่วยตรวจหรือหน่วยรับรองสถานประกอบการอาหารซึ่งผลของการยกเลิกการขึ้นบัญชีจะไม่มีผลกระทบต่อการกระทำใด ๆ ที่หน่วยตรวจหรือหน่วยรับรองได้ดำเนินการไปแล้วทั้งนี้ ให้อยู่ในการพิจารณาของเลขาธิการส่วนที่๖การพักใช้ ข้อ ๒๔ให้เลขาธิการมีอำนาจสั่งพักใช้การขึ้นบัญชีในกรณีใดกรณีหนึ่งดังนี้(๑)ไม่ปฏิบัติตามหลักเกณฑ์ วิธีการและเงื่อนไขตามประกาศนี้หรือประกาศสำนักงานที่ออกตามประกาศนี้หรือไม่ปรับปรุงแก้ไขภายในระยะเวลาที่กำหนดนับจากวันที่รับทราบหนังสือการแจ้งเตือนจากสำนักงาน(๒)ผลการตรวจติดตามของหน่วยรับรองระบบงานหรือสำนักงาน พบข้อบกพร่องและไม่แก้ไขภายในระยะเวลาที่กำหนดซึ่งส่งผลเสียหายร้ายแรงที่กระทบต่อความสามารถของผู้ตรวจประเมินและไม่สามารถสร้างความน่าเชื่อถือในผลการตรวจประเมินหรือรับรองได้หรือส่งผลกระทบต่อการดำเนินงานของผู้เกี่ยวข้องในภาพรวมทั้งหมดสำนักงานมีคำสั่งพักใช้การขึ้นบัญชีเป็นระยะเวลาไม่เกินหนึ่งร้อยยี่สิบวันนับตั้งแต่วันที่รับทราบคำสั่งพักใช้การขึ้นบัญชีในระหว่างถูกพักใช้การขึ้นบัญชีหน่วยตรวจหรือหน่วยรับรองต้องไม่แสดงเครื่องหมายการรับรองความสามารถหรือการขึ้นบัญชีไม่ให้บริการตรวจประเมินหรือรับรองสถานประกอบการอาหารและระงับใช้สิ่งพิมพ์สื่อโฆษณาใด ๆ ที่ได้มีการอ้างอิงถึงการขึ้นบัญชีข้อ ๒๕ให้สำนักงานเผยแพร่การขึ้นบัญชีหน่วยตรวจหรือหน่วยรับรองที่ถูกพักใช้การขึ้นบัญชีภายในสิบห้าวันนับแต่วันที่สำนักงานสั่งให้พักใช้การขึ้นบัญชีส่วนที่๗การเพิกถอน ข้อ ๒๖ให้เลขาธิการมีอำนาจสั่งเพิกถอนการขึ้นบัญชีในกรณีใดกรณีหนึ่งดังนี้(๑)ขาดคุณสมบัติ(๒)ฝ่าฝืนคำสั่งพักใช้การขึ้นบัญชี หรือไม่แก้ไขข้อบกพร่องตามระยะเวลาที่กำหนดในคำสั่งพักใช้การขึ้นบัญชีตามประกาศนี้(๓)เคยถูกพักใช้การขึ้นบัญชีมาแล้วสองครั้งในสองรอบการขึ้นบัญชีนั้น(๔)ผลการตรวจติดตามของหน่วยรับรองระบบงานหรือสำนักงานที่แสดงว่าหน่วยตรวจหรือหน่วยรับรองได้กระทำผิดตามประกาศนี้หรือประกาศสำนักงานที่ออกตามประกาศนี้ ซึ่งก่อให้เกิดความเสียหายต่อเศรษฐกิจหรือต่อประโยชน์สาธารณะหรือความปลอดภัยต่อชีวิตของผู้บริโภค(๕)จัดทำผลการตรวจประเมินหรือการรับรองของผู้รับบริการอันเป็นเท็จหรือปกปิดข้อเท็จจริงซึ่งควรแจ้งโดยประการที่น่าจะเกิดความเสียหายแก่ผู้อื่นหรือเรียก รับ หรือยอมจะรับเงินหรือทรัพย์สินหรือประโยชน์อื่นใดสำหรับตนเองหรือผู้อื่นเพื่อให้มีการออกผลการตรวจประเมินและรับรองโดยมิชอบเมื่อสำนักงานมีคำสั่งเพิกถอนการขึ้นบัญชีและมีคำสั่งเรียกคืนหนังสือการขึ้นบัญชีหน่วยตรวจหรือหน่วยรับรองสถานประกอบการอาหารหน่วยตรวจหรือหน่วยรับรองต้องยุติการดำเนินการหรือกล่าวอ้างเพื่อดำเนินการตรวจประเมินและรับรองสถานประกอบการอาหารการแสดงเครื่องหมายการรับรองความสามารถหรือการขึ้นบัญชี และการใช้สิ่งพิมพ์สื่อโฆษณาใด ๆ ที่มีการอ้างอิงถึงการได้รับการขึ้นบัญชีไว้กับสำนักงานทั้งหมดทันทีข้อ ๒๗ให้สำนักงานเผยแพร่การขึ้นบัญชีหน่วยตรวจหรือหน่วยรับรองที่ถูกเพิกถอนการขึ้นบัญชีภายในสิบห้าวันนับแต่วันที่สำนักงานสั่งให้เพิกถอนการขึ้นบัญชีข้อ ๒๘หน่วยตรวจหรือหน่วยรับรองที่ถูกเพิกถอนออกจากการขึ้นบัญชีตามข้อ๒๖จะขอขึ้นบัญชีใหม่อีกไม่ได้ จนกว่าเวลาจะพ้นไปแล้วไม่น้อยกว่าหกเดือนนับแต่วันที่ถูกเพิกถอนการขึ้นบัญชีส่วนที่๘การพิจารณาดำเนินการ ข้อ ๒๙การพิจารณาดำเนินการตามหมวด ๒ส่วนที่ ๑ ถึง ๗ ให้เป็นหน้าที่ของคณะกรรมการรับรองหน่วยตรวจหรือหน่วยรับรองกลั่นกรองและสรุปผลเสนอต่อสำนักงานหมวด๓การอุทธรณ์ ข้อ ๓๐หน่วยตรวจหรือหน่วยรับรองซึ่งถูกสั่งไม่ขึ้นบัญชีตามข้อ ๑๓ ไม่ดำเนินการตามข้อ ๑๕ ไม่ให้ขยายขอบข่ายตามข้อ๑๘ ลดขอบข่ายการขึ้นบัญชีตามข้อ ๑๙ พักใช้การขึ้นบัญชีตามข้อ ๒๔หรือเพิกถอนการขึ้นบัญชีตามข้อ ๒๖ มีสิทธิอุทธรณ์ต่อเลขาธิการได้ภายในสิบห้าวันนับแต่วันที่ได้รับแจ้งคำสั่งดังกล่าวให้เลขาธิการแต่งตั้งคณะกรรมการพิจารณาอุทธรณ์เพื่อทำหน้าที่พิจารณาคำอุทธรณ์เมื่อได้รับคำอุทธรณ์ตามวรรคหนึ่งให้เลขาธิการรายงานความเห็นพร้อมเหตุผลไปยังปลัดกระทรวงผู้มีอำนาจพิจารณาอุทธรณ์ภายในสามสิบวันนับแต่วันที่ได้รับอุทธรณ์ให้ปลัดกระทรวงพิจารณาให้แล้วเสร็จภายในสามสิบวันนับแต่วันที่ตนได้รับรายงานถ้ามีเหตุจำเป็นไม่อาจพิจารณาให้แล้วเสร็จภายในระยะเวลาดังกล่าวให้ปลัดกระทรวงมีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในการนี้ ให้ขยายระยะเวลาพิจารณาอุทธรณ์ออกไปได้ไม่เกินสามสิบวันนับแต่วันที่ครบกำหนดเวลาดังกล่าวในระหว่างอุทธรณ์เลขาธิการอาจให้ผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนนั้นยังคงดำเนินการต่อไปได้จนกว่าการพิจารณาอุทธรณ์จะแล้วเสร็จหมวด๔ค่าใช้จ่าย ข้อ ๓๑ค่าใช้จ่ายที่เกี่ยวข้องกับการดำเนินการตามประกาศนี้ให้เป็นไปตามบัญชีแนบท้ายประกาศกระทรวงสาธารณสุขเกี่ยวกับอัตราค่าขึ้นบัญชีที่จะจัดเก็บจากผู้เชี่ยวชาญ องค์กรผู้เชี่ยวชาญหน่วยงานของรัฐหรือองค์กรเอกชนทั้งในประเทศและต่างประเทศ ที่ทำหน้าที่ในการประเมินเอกสารทางวิชาการการตรวจวิเคราะห์ การตรวจสถานประกอบการ หรือการตรวจสอบผลิตภัณฑ์อาหารบทเฉพาะกาล ข้อ ๓๒ให้หน่วยตรวจหรือหน่วยรับรองที่ขึ้นทะเบียนไว้กับสำนักงานก่อนวันที่ประกาศนี้ใช้บังคับให้คงใช้ได้ต่อไปจนกว่าทะเบียนจะหมดอายุประกาศณ วันที่ ๒๖ กันยายน พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุขปวันวิทย์/จัดทำ๑๙มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๑ ง/หน้า ๑๖/๑๙ พฤศจิกายน๒๕๖๑